לוסי גריפית'ס

לוסי גריפית'ס (באנגלית: Lucy Griffiths; נולדה ב-10 באוקטובר 1986) היא שחקנית אנגלייה. היא מוכרת בעיקר מהופעתה בתפקיד ליידי מריאן בסדרת הדרמה "רובין הוד" בשנים 2006 עד 2009, בתפקיד נורה גיינסבורו, אחותו הערפדית של אריק נורת'מן בסדרת האימה "דם אמיתי" (2012–2013), ואמילי וודרו בסדרת העל טבעי "פריצ'ר" של AMC.

ביוגרפיה
גריפית'ס נולדה בברייטון, והתחנכה ברודין סקול, וינדלשם סקול, בית הספר התיכון דורותי סטרינגר ובוורנדין קולג'. היא הייתה חברה בתיאטרון המוזיקלי הלאומי לנוער (National Youth Music Theatre).

הופעתה הראשונה בטלוויזיה הייתה בסדרת הדרמה "Sea of Souls" ואחר כך בסדרה הקומית "שוגר אהובתי". על הבמה שיחקה במחזה "The White Devil".

בפברואר 2006 פורסם שגריפית'ס תשחק בתפקיד ליידי מריאן היפה לצדו של ג'ונאס ארמסטרונג בסדרת הטלוויזיה של ה-BBC "רובין הוד". גריפית'ס אמרה שדמותה של מריאן נכתבה שהיא "אינטליגנטית, שנונה, נשכנית, וכך ציפיתי שהיא תהיה".

ב-2007 חזרה גריפית'ס לגלם את דמותה של מריאן בעונה השנייה של הסדרה "רובין הוד", אבל הדמות נהרגה בפרק סיום העונה. על אף שהחלטה זו לא התקבלה באהדה בקרב חובבי הסדרה, נמסר שהיא עזבה את התוכנית כדי לקדם "הזדמנויות אחרות". היא חזרה להופיע בסדרה בעונה האחרונה בדמות רוחה של מריאן.

הופעת הבכורה של גריפית'ס בווסט אנד הייתה בשנת 2009 בהפקה מחודשת של המחזה "ארקדיה". עוד באותה שנה הופיעה בסדרת הדרמה "Collision" של ערוץ ITV1. ב-5 בספטמבר 2010 הופיעה בסרט הטלוויזיה "U Be Dead" בתפקיד בת'אן אנסל, וב-1 בנובמבר 2010 כיכבה בדרמה "The Little House".

בינואר 2011 חתמה גריפית'ס חוזה עם רשת הטלוויזיה האמריקאית CBS. פורסם שהיא תגלם את ג'נה לסטרייד, התפקיד הראשי בסדרת הזומבים "Awakening". אבל בסופו של דבר התוכנית לא מומשה.

בנובמבר 2011 פורסם שגריפית'ס תגלם את נורה, אחותו של הערפד אריק נורתמן (אלכסנדר סקארסגארד) בעונה החמישית של הסדרה "דם אמיתי" של HBO. הדמות של נורה אינה מופיעה בסדרת הספרים "מסתרי הערפדים הדרומיים" שעליה מבוססת סדרת הטלוויזיה. בנובמבר 2011 הופיעה גריפית'ס במחזה "Atman" מאת איאן פינליי מקלאוד בתיאטרון פינבורו בלונדון.

בינואר 2013 יצא לאור תסכית אודיו של הסדרה "דוקטור הו" בהפקת Big Finish Productions בשם "The Auntie Matter" בו גילמה גריפית'ס את מייבל דובס.

בפרק הפיילוט של הסדרה "קונסטנטין" שיחקה גריפית'ס בתפקיד הנשי הראשי בדמות ליב אברדין, המגלה שיש לה יכולת לראות את העולם העל-טבעי. יחד עם קונסטנטין היא נלחמת בשדים שמתמקדים בה, ולומדת פרטים על אביה המנוח. גריפית'ס עזבה את הסדרה אחרי שגוייר וסרון החליטו לפנות לכיוון יצירתי אחר. אנג'ליקה סליאה לוהקה אחר כך לתפקיד מרי "זד" מרטין.

ב-15 באפריל 2015 לוהקה גריפית'ס לתפקיד אמילי וודרו בסדרה "Preacher" של רשת AMC. היא מגלמת דמות של אמא חד הורית, מלצרית, נגנית באורגן בכנסייה, ויד ימינו של ג'סי קאסטר (דומיניק קופר).

חיים אישיים
לגריפית'ס יש תעודה בפנטומימה אותה קיבלה בבית ספר בפריז. לדבריה למרסל מרסו הייתה השפעה גדולה עליה באמנות של הבעת רגשות ומשחק ללא מילים. עוד היא מעריצה את השחקניות ג'ודי דנץ', קייט וינסלט וג'ניפר סונדרס.

פילמוגרפיה
קולנוע
 שנה שם שם באנגלית תפקיד הערות 2011 Billboard האקס 2013 קוד פרוץ The Numbers Station מרדית' 2014 אגדת חורף Winter's Tale אישה צעירה (אמו של פיטר) 2014 Don't Look Back נורה קלארק 2015 Uncanny ג'וי אנדרוז יצא בנטפליקס סטרימינג

טלוויזיה
 שנה שם שם באנגלית תפקיד הערות 2006 Sea of Souls רבקה בפרק "Succubus" 2006 שוגר אהובתי Sugar Rush לטי סדרת טלוויזיה (פרק אחד) 2006–2009 רובין הוד Robin Hood מריאן סדרת טלוויזיה (26 פרקים) 2009 U Be Dead בת'אן אנסל סרט טלוויזיה 2009 Collision ג'יין טראנט סדרת טלוויזיה (5 פרקים) 2010 לואיס Lewis מדלן אשר בפרק "Falling Darkness" 2010 The Little House רות' סדרת טלוויזיה (2 פרקים) 2011 Awakening ג'נה לסטרייד סרט טלוויזיה 2012–2013 דם אמיתי True Blood נורה גיינסבורו עונות 5 ו-6 2014 קונסטנטין Constantine ליב אברדין פרק הפיילוט "Non Est Asylum" 2016פריצ'ר Preacher אמילי וודרו2021Vienna Blood אמיליה לידגייט3 פרקים

קישורים חיצוניים

 הסדרה "רובין הוד" באתר ה-BBC
 לוסי גריפית' באתר Hamilton Hodell

הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות תיאטרון אנגליות
קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1986
קטגוריה:בריטים שנולדו ב-1986